
MATIČNI BROJ ŠKOLE: 3114279
OIB ŠKOLE: 65278281253
                                                                           HRVATSKI ZAVOD ZA ZAPOŠLJAVANJE
                                                                           ISPOSTAVA OMIŠ

PREDMET:  Objava natječaja
                           
               Molimo vas da na vašim mrežnim stranicama i oglasnim pločama  objavite sljedeći natječaj:

Na temelju članka 107. Zakona o odgoju i obrazovanju u osnovnoj i srednjoj školi („NN“ br. 126/12- pročišćeni tekst zakona, 94/13, 152/14, 7/17,  68/18, 98/19, 64/20, 151/22 i 156/23), odredbi Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi ( Narodne novine, broj 40/14 i 71/25) te članka 8. i 9. Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik) Osnovna škola „1. listopada 1942“,Čišla, Stožernog brigadira A. Šaškora 54, Gata, raspisuje:

NATJEČAJ
za popunu radnog mjesta
OPERATIVNI DJELATNIK/ICA ZA SIGURNOST I CIVILNU ZAŠTITU- 1 izvršitelj/ica , rad na neodređeno puno radno vrijeme, 40 sati tjedno 


Mjesto rada: Osnovna škola „1. listopada 1942.“

Prilikom sklapanja ugovora o radu s kandidatom se može ugovoriti probni rad sukladno pozitivnim zakonskim propisima.

Uvjeti za zasnivanje radnog odnosa:
· završena četverogodišnja srednja škola (razina HKO-a 4-2)
· završen Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama/operativna djelatnica za sigurnost i civilnu zaštitu u odgojno-obrazovnim ustanovama.
· Iznimno, sukladno članku 6.a Pravilnika o djelokrugu rada tajnika te administrativno tehničkim i pomoćnim poslovima koji se obavljaju u osnovnoj školi (Narodne novine, broj 40/14 i 71/25) poslove operativnog djelatnika za sigurnost i civilnu zaštitu može obavljati i osoba koja nema završen Program obrazovanja, ali ga je dužna završiti u roku od 6 mjeseci od dana zasnivanja radnog odnosa na tom  radnom mjestu, a ukoliko ne završi Program obrazovanja u propisanom roku, prestaje ugovor o radu istekom posljednjeg dana roka za završetak Programa obrazovanja.

Radni odnos u Školi ne može  zasnovati  osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

Kandidati su dužni priložiti:
1. Vlastoručno potpisanu pisanu prijavu (zamolbu)
2. Životopis
3. Dokaz o stečenoj stručnoj spremi
4. Dokaz o završenom Programu obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama/operativna djelatnica za sigurnost i civilnu zaštitu u odgojno-obrazovnim ustanovama
5. Dokaz o državljanstvu
6. Uvjerenje nadležnog suda da kandidat nije pod istragom i da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, ne starije od 30 dana od dana objave natječaja.
7. Elektronički zapis ili potvrda o podatcima evidentiranim u matičnoj evidenciji Hrvatskog zavoda za mirovinsko osiguranje. 

U vlastoručno potpisanoj prijavi na natječaj kandidat je dužan navesti osobne podatke:
· osobno ime
· adresu stanovanja
· broj telefona odnosno mobitela
· po mogućnosti e-mail adresu (na koju će mu biti dostavljena obavijest o datumu i vremenu procjene odnosno testiranja)
· naziv radnog mjesta na koje se prijavljuje

Navedene isprave odnosno prilozi dostavljaju se u neovjerenoj preslici. Preslike dokumentacije se ne vraćaju. Prije sklapanja ugovora o radu, odabrani kandidat dužan je navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16., 57/22).
Rok za podnošenje prijava kandidata je 8 (osam) dana od dana objave natječaja na mrežnoj stranici i oglasnoj ploči Osnovne škole „1. listopada 1942.“ Čišla, te na mrežnoj stranici i oglasnoj ploči Hrvatskog zavoda za zapošljavanje.  

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17., i 98/19., 84/21, 156/23), članka 48. f  Zakona o zaštiti vojnih i civilnih invalida rata (NN  33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03.,148/13. i 98/19.), članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13., 152/14., 39/18. i 32/20.) te članku 48. Zakona o civilnim stradalnicima iz Domovinskog rata (Narodne novine broj  84/21) uz prijavu na natječaj dužan je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu. 

Kandidat koji se poziva na pravo prednosti pri zapošljavanju na temelju članka 102.  Zakona o hrvatskim braniteljima iz Domovinskog rata i članovima njihovih obitelji  ( Narodne novine  broj 121/17., 98/19., 84/21. i 156/23.), dužan je uz prijavu na natječaj pored navedenih isprava odnosno priloga priložiti i sve potrebne dokaze  iz članka 103. stavka 1. Zakona o hrvatskim braniteljima iz domovinskog rata i članovima njihovih obitelji koji su dostupni na  internetskoj stranici, poveznici Ministarstva hrvatskih branitelja: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf
Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf

VREDNOVANJE KANDIDATA:
Provest će se postupak vrednovanja kandidata sukladno odredbama Pravilnika o postupku zapošljavanja te procjeni i vrednovanju kandidata za zapošljavanje koji je dostupan na web stranici škole.
Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnateljica Osnovne škole „1. listopada 1942.“, Čišla.
Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune, te kandidate s liste poziva na razgovor (intervju).
Kandidat je obvezan odazvati se pozivu na razgovor, u protivnom se smatra da je povukao svoju prijavu na natječaj.
Način, vrijeme i mjesto održavanja razgovora i rang lista kandidata pozvanih na razgovor bit će objavljeni na mrežnoj stranici Osnovne škole „1. listopada 1942.“ Čišla www.os-cisla-skole.hr u rubrici pod nazivom „Natječaj“.
O rezultatima natječaja kandidati će biti obaviješteni na mrežnoj stranici Škole u rubrici pod nazivom „Natječaj“, u roku od 15 dana od dana sklapanja ugovora o radu sa izabranim kandidatom.
Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.
Prijave s nepotpunom i neodgovarajućom dokumentacijom kao i nepravovremeno dostavljene prijave neće se razmatrati.
Prijave na natječaj dostavljaju se neposredno ili poštom na adresu: Osnovna škola „1. listopada 1942.“ Čišla, Stožernog brigadira Ante Šaškora 54; 21253 Gata, s naznakom „za natječaj“ (naziv radnog mjesta za koje se kandidat prijavljuje). 
Natječaj objavljen 30.10.2026.

						         	       	           Ivana Brekalo, prof.	

